cyanic-selkie/wikianc huggingface dataset:
Rhäifränsch
"Rhäifränsch" ass eng fréier Bezeechnung fir den Elbling.
An hiren alljährleche Generalversammlunge vergëtt d'Rhäifränsch geleeëntlech e "gëllene Georgely" u Leit, Firmen oder Veräiner, déi hir op eng besonnesch Aart a Weis opgefall sinn. Dee Präis däerf een net ze eescht huelen, et soll een awer houfreg sinn, wann een e kritt.
Produktiounen
Koméidisstécker:
CD:
Adrenalin, déi jonk adr
D'ADRenalin, déi jonk ADR ass d'Jugendorganisatioun vun der ADR.
Geschicht
D' ADRenalin gouf de 17. Juli 1999, deemools nach ënner dem Numm ADR-Jugend resp. ADR-J zu Réimech gegrënnt. Am Mäerz 2009 huet sech d'Jugendsektioun dunn den Numm adrenalin - déi jonk adr ginn an ass mat senge Membere bei de Chamberwalen 2009 an 2014 ugetrueden. D'adrenalin ass zanter dem 4. Dezember 2011 Member an der europäescher Jugendorganisatioun European Young Conservatives (EYC) déi der Partei vun den Europäesche Konservativen a Reformisten (ECR-Party) nosteet.
Nationalkongress
Den ieweschte Gremium ass de Jugendnationalkongress, op deem d'Memberen den Nationalkommitee fir ee Joer wielen. Den Nationalkongress ass fir jiddwereen op, wielbar a stëmmberechtegt sinn allerdéngs just d'Membere vun der adrenalin. Nieft der Wal vum neien Nationalkommitee gëtt do de Bilan iwwer d'Joresaktivitéite gezunn, de Keeserapport presentéiert an déi politesch Prioritéite fir dat neit Legislaturjoer gestëmmt.
Nationalkommitee
Den Nationalkommitee, de sech klassescherweis aus dem Nationalpresident, dem Generalsekretär, dem Vizepresident an dem Generalkeessjee, souwéi de Kommiteesmemberen zesummesetzt, huet déi effektiv Leedung vun der Jugendorganisatioun, speziell an Hisiicht op administrativ Aarbechten a politesch Exekutioun vun de Beschlëss.
Allgemeng Memberversammlungen
Nieft dem Nationalkommitee, hält d'Jugendorganisatioun och nach Memberversammlungen of.
Verbindung mat der Mammepartei
D' adrenalin, déi jonk ADR gouf a Form vun enger onofhängeger Asbl nieft der Parteistruktur vun der ADR gegrënnt. Doduerch krut d'Jugend eege Statuten an eege Gremien. Am Laf vun de Joren huet sech d'Praxis etabléiert, datt d' adrenalin Representanten an d'Parteigremie vun der ADR schécke kann. Um Nationalkongress vun der ADR den 3. Abrëll 2011 zu Uewerkuer gouf an enger Statutenännerung festgehalen, datt d'adrenalin dauerhaft zwéi stëmmberechtegt Representanten am Nationalkommitee vun der ADR an ee stëmmberechtegte Member an der Exekutiv vun der ADR huet.
Am Abrëll 2011 koum et zu enger ëffentlecher Kritik vun der Jugend un hirer Mammepartei, déi sech op hirem Nationalkongress ze simplistesch a mëssverständlech zur Asylpolitik geäussert huet, wat der Opfaassung vun der Jugend no e schlecht Bild op déi ganz Partei gehäit huet.
No de Gemengewalen am Oktober 2011 ass een Deel vum adrenalin-Nationalkommitee, ëm den ëmstriddenen Nationalpresident Andy Maar, zeréckgetrueden an huet d'Partei verlooss. De 26. November gouf een ausseruerdentleche Kongress aberuff, op dem een neien Nationalkommitee eestëmmeg gewielt gouf. Dëse gouf den 12. Februar 2012 um uerdentlechen Nationalkongress eestëmmeg bestätegt; ee Member huet e verlooss an de Christian Jost ass fir de Josh Gamaliel nogeréckelt, deen un de Suitte vun engem Autosaccident gestuerwe war. Op deem Kongress goufen och nei Statuten eestëmmeg ugeholl.
Am Mäerz 2012 huet d ' adrenalin hir eege Virschléi fir d'Stäerkung vun der Demokratie an enger Pressematdeelung publizéiert. D'adrenalin huet sech fir méi Demokratie op nationalem, wéi och op europäeschem Plang ausgeschwat an huet verschidde Fuerderunge vun der ADR iwwerholl (eng proportionell Vertriedung am Staatsrot vun alle Parteien déi an der Chamber sinn), respektiv méi däitlech formuléiert (erkennbar duerch d'Antriede fir direkt Demokratie).
Ufank Juni 2012 sinn den Dany Sobral, Vizepresident vun der Jugendorganisatioun ADRenalin, déi jonk ADR an den, als associéierte Member kooptéierte, Generalsekretär Timon Müllenheim vun hire Posten an allen domat verbonnene Funktiounen zeréckgetrueden, nodeem et organisatoresch Onstëmmegkeete mat der Mammepartei ëm de Gebrauch vun de sougenannten Neie Medien gouf.
Roger Corman
De Roger Corman, gebuer de 5. Abrëll 1926 zu Detroit, Michigan, ass en US-amerikanesche Filmproduzent, Dréibuchauteur, Schauspiller a Filmregisseur.
De Roger Corman huet iwwer e puer honnert Filmer fir de Kino an d'TV produzéiert. A méi wéi 50 huet hien och d'Regie gefouert. Hien huet déi éischt Filmer vu Regisseure wéi Francis Ford Coppola (Dementia 13, 1963), Martin Scorsese (Boxcar Bertha, 1972), Jonathan Demme (Caged Heat, 1974), James Cameron (Piranha Part Two: The Spawning, 1981), Joe Dante (Piranha, 1970) a Ron Howard (Grand Theft Auto, 1977) produzéiert
An den 1960er Joren huet de Corman déi nach haut bekannt Verfilmunge vun Edgar Allen Poe Geschichte produzéiert. An deene Filmer wéi House of Usher, The Raven, The Tomb of Ligeia mat dem Vincent Price an der Haaptroll, huet hien och Regie gefouert.
An iwwer 30 Filmer wéi The Silence of the Lambs vum Jonathan Demme, Apollo 13 vum Ron Howard, Der Stand der Dinge vum Wim Wenders, war de Corman als Schauspiller ze gesinn.
Yannick Back
De Yannick Back, gebuer de 26. Februar 1988, ass e lëtzebuergeschen Äishockeyspiller op der Stiermer-Positioun. ,
De Back huet seng Sportscarrière 2005 ugefaangen. Hien huet a senger Carrière fir Tornado Luxembourg a vun 2005 bis 2013 fir d'Lëtzebuergesch Äishockeynationalekipp gespillt.
Voorne aan Zee
Voorne aan Zee ass eng Gemeng am Südweste vun Holland an der Provënz Südholland. D'Gemeng hat ufanks 2023 eng ronn 73.000 Awunner.
D'Gemeng ass den 1. Januar 2023 aus der Fusioun vun de fréiere Gemenge Brielle, Hellevoetsluis a Westvoorne entstanen.
Albert Uderzo
Den Albert Uderzo, gebuer de 24. Abrëll 1927 zu Fismes, a gestuerwen de 24. Mäerz 2020 zu Neuilly-sur-Seine, war e franséische Comicszeechner. Hien ass virun allem wéinst senge Publikatioune vum Astérix zesumme mam René Goscinny bekannt ginn a gehéiert zu de wichtegste Vertrieder vun der sougenannter Bande dessinée franco-belge.
Kandheet a Jugend
Den Albert Uderzo, mam richtegen Numm Alberto Aleandro Uderzo, koum 1927 als Kand vun italieeneschen Immigranten zu Fismes an der Marne op d'Welt. Schonn an der Spillschoul beweist hie säin aussergewéinlecht Talent am Zeechnen. Seng éischt Zeechnunge si virun allem um Walt Disney sengem Held Mickey Mouse inspiréiert. Schonn als Kand dreemt den Albert Uderzo vun enger Carrière an der Zeechenindustrie.
Éischt Zesummenaarbecht mam René Goscinny
1951 léiert den Albert Uderzo de René Goscinny kennen, dee grad aus den USA zeréckkomm ass. Hir éischt Zesummenaarbecht gëtt an der Fraenzäitschrëft Bonnes Soirées publizéiert. Kuerz drop entsteet de Personnage vum Oumpah-Pah, deen awer kee Succès bei amerikaneschen a franséischen Éditeure fënnt an duerfir e bësse méi spéit an enger iwerschaffter Versioun am Hergé sengem Tintin verëffentlecht gëtt. 1955 grënnen den Uderzo an de Goscinny zesumme mat den Zeechner Jean-Michel Charlier a Jean Hébrard d'Societéiten Edipresse an Edifrance, eng Presseagence an eng Publicitéitsagence. Sou kënnen déi dräi Zeechner eegestänneg an onofhängeg schaffen. Mä et ass zu där Zäit net einfach de Liewensënnerhalt mam Zeechne vu Karikaturen ze verdéngen an dofir musse si vill Zeechnungen an enger Woch realiséieren.
1959 grënnen den Albert Uderzo, de René Goscinny, de Jean-Michel Charlier, de Jean Hébrard an de François Clauteaux d'Kanner- a Jugendzäitschrëft Pilote. Dora ginn den 29. Oktober 1959 déi éischt Zeechnunge vu Les Aventures d'Astérix le Gaulois verëffentlecht. D'Zäitschrëft hat direkt ee groussen Erfolleg an et goufe schonn den éischten Dag 300.000 Hefter verkaaft. Déi éischt Albume vum Astérix le Gaulois koumen 1961 eraus.
Zeechner vun Astérix 1960-2010
Wéinst dem groussen Erfolleg vum Astérix gëtt den Albert Uderzo vun 1960 un, all seng aner Aarbechte lues a lues of, fir sech zesumme mam René Goscinny méi Zäit bei der Kreatioun vum Astérix ze huelen. Sou kënnt et, datt den Uderzo an de Goscinny 1962 och hir Mataarbecht beim Tintin, mat hirer Figur "Oumpah-Pah", opginn.
An den 1990er Jore kloen den Albert Uderzo an dem René Goscinny seng Famill géint den Éditeur Dargaud, deen déi éischt Albume vum Astérix publizéiert hat. Dobäi ass et ëm d'Sue gaangen, déi mat deenen Albumen am Ausland verdéngt goufen. 1998 verléiert den Éditeur Dargaud seng Rechter un den éischten Albumen an den Uderzo decidéiert, fir d'Rechter un Hachette ze verkafen. 1999 kritt den Albert Uderzo de Grand Prix du millénaire um Festival de la Bande-dessinée d'Angoulême iwwerreecht. Am Unfank vun den 2000er Jore kënnt et zu engem Sträit tëscht dem Albert Uderzo a senger Duechter Sylvie, déi bis dohin d'Éditions Albert-René géréiert huet, an den Albert Uderzo huet hir d'Leedung vum Verlag ewechgeholl. 2008 verkafen den Albert Uderzo an dem verstuerwene René Goscinny säi Meedchen Anne Goscinny hir Undeeler um Verlag Albert-René un Hachette. Doropshi gëtt et Sträit tëscht dem Albert Uderzo a sengem Meedchen, wobäi et ëm de Patrimoine vum Astérix geet.
Zanter 2010 zitt den Albert Uderzo sech ëmmer méi aus der Produktioun vum Astérix zeréck. 2015, kuerz nom Attentat op d'Satirezeitung Charlie Hebdo, publizéiert den Albert Uderzo eng Zeechnung, wou een den Astérix gesäit soen: "Moi aussi je suis Charlie!". Och op de sozialen Netzwierker konnt een eng Zeechnung vum Albert Uderzo gesinn, déi den Astérix an den Obélix an Trauer weist. Déi Zeechnung hat den Albert Uderzo ursprénglech nom Doud vum René Goscinny 1977 gezeechent, awer bis dohin ni verëffentlecht.
Säin Anfloss
Den Albert Uderzo huet zesumme mam René Goscinny e groussen Afloss op d'Welt vun der europäescher Karikatur a besonnesch op de Style franco-belge am 20. Joerhonnert bis an d'21. Joerhonnert eran. 1980 huet den Albert Uderzo en ettlech Zeechnungen am Film L'Avare réaliséiert an 1996 hunn e puer Auteuren him den Album Uderzo croqué par ses amis gewidmet. Et gouf och e Präis fir Karikaturen deen nom Albert Uderzo benannt war, de Prix Albert-Uderzo.
Nofollger vun 2013 un
2013 huet den Albert Uderzo misse mat der Produktioun vum Astérix ophalen, well seng wéi Hand et him net méi erlaabt huet ze zeechnen. Den Didier Conrad an de Jean-Yves Ferry hunn d'Realisatioun vum Astérix iwwerholl. Si hu bis 2018 dräi Bänn erausginn: 2013 koum den Album Astérix chez les Pictes eraus, 2015 Le papyrus de César, an 2017 Astérix et la Transitalique.
Verfilmungen
Nieft den Zeechentrickfilmer mat deene mam Astérix le Gaulois 1967 ugefaange gouf, gëtt et am Ganze véier Verfilmunge vum Albert Uderzo a René Goscinny hiren Albumen. Den éischte Film, deen 1999 erauskoum, war Astérix et Obélix contre César. Déi zweet Verfilmung gouf 2002 ënnert dem Numm Astérix et Obélix: Mission Cléopatre publizéiert. Den drëtte Film, Astérix aux Jeux Olympiques koum 2008 an d'Kinoen an déi bis elo rezentst Verfilmung ass den Astérix et Obélix: Au service de Sa Majesté vun 2012.
Tom Tryon
Den Tom Tryon, gebuer als Thomas Tryon de 14. Januar 1926 zu Hartford a gestuerwen de 4. September 1991 zu Los Angeles, war en US-amerikanesche Schauspiller an Auteur.
Warlencourt-Eaucourt
Warlencourt-Eaucourt ass eng franséisch Gemeng am Departement Pas-de-Calais an der Regioun Hauts-de-France.
Aqueduc de la Vanne
De Bau vum Aqueduc gouf mat engem Dekret vum 19. Dezember 1866 agelaut an e war 1875 fäerdeg. Duerno gouf vun 1879 u stänneg dru verbessert. Deemools hat dat Meeschterwierk ouni de Paräisser Baseng ronn 40 Millioune franséisch Frange kascht.
Ogfesi vun de Quelle vu Cochepies bei Villeneuve-sur-Yonne, deene vun Nemours an der grousser Quell vu Chaintreauville gëtt den Aqueduc vu Quelle gefiddert déi op verschiddenen Niveaue leien. Ongeféier d'Hallschent vum Waasser kënnt vun dräi sougenannten héije Quellen deenen hiert Waasser vum selwen draleeft an déi aner Hallschent vu ronn enger Dosen niddrege Quellen deenen hiert Waasser muss op d'Héicht vun der Leitung gepompelt ginn.
Seng héchst Plaz läit deemno op der Héicht vun 111 m an der Géigend vun der Ferme des Armentières wou déi gréisst Quell en Debit vun 230 Liter/Sek. huet. Déi kritt do nach Hëllef vun enger Quell déi ronn 1.500 Meter ëstlech dovu läit der sougenannter Source de la Bouillarde.
Am Ganze gëtt d'Haaptleitung nach vu ronn 20 km Nieweleitunge gefiddert déi d'Waasser vu 16 Quellen, déi am Dall vun der Vanne gefaasst sinn, transportéieren, plus en Niewenaqueduc deen d'Waasser vun der Quell Cochepies aus engem Säitendall vun der Yonne ëstlech vu Villeneuve-sur-Yonne erbäibréngt.
Nieweleitungen a Pompelstatiounen
Hei drënner stinn d'Nieweleitunge vun uewen no ënnen opgezielt mat hannendrun de Quellen déi se fidderen.
Brécken a Siphonen
Den Tracé ass um Terrain liicht ze verfollegen, well et meeschtens eng gebaut Leitung ass déi sech dem Niveau vum Terrain upasst a mat Regarden ekipéiert ass déi een all puer honnert Meter gesäit. Wéi bei all de Konstruktiounen déi e konstanten Niveau hale mussen, fënnt een och um Tracé vum Aqueduc de la Vanne e Koup Konschtbauten déi et, wann den Terrain oder aner Konstruktiounen dat net erlaben, der Leitung erméiglechen driwwer ze kommen oder drënner erduerch. Dat sinn an dësem Fall haaptsächlech Brécken, déi, wa se net héich sinn Arcaden (rar méi wéi 5 m héich) heeschen, Siphonen an och een oder den aneren Tunnel. D'Siphone materialiséiere sech um Terrain doduerch dat op de meeschte Kappstécker e Waasserschlass steet un dat dann eng Arcadëkonstruktioun (heiansdo och vollt Mauerwierk) uschléisst, op där d'Leitung da weiderleeft bis se erëm den Niveau um natierlechen Terrain fonnt huet. Et gëtt hei probéiert déi Konstruktioune sou komplett wéi méiglech opzezielen (vun uewen no ënnen):
University of Sydney
D'University of Sydney (informell och USyd oder USYD gekierzt) ass déi eelst Universitéit an Australien. Si gouf de 1850 zu Sydney gegrënnt. Zwéi Joer méi spéit, den 11. Oktober 1852, gouf si ageweit. Si gehéiert zur Group of Eight, deenen Universitéite mat deem beschte Ruff an Australien.
Den Haaptcampus ass zu Camperdown, engem Faubourg vu Sydney. D'Sandsteegebai am neigotesche Stil gouf vum Edmund Blacket entworf a 1862 verfaasst. De Kaf vu weidere Campusflächen an onofhängege Schoulen huet eng séier Entwécklung zanter Mëtt vum 20. Joerhonnert erméiglecht.
Fënnef Nobelpräisdréier, sechs australesch Premierministeren a 24 Riichteren um héchste Geriicht hunn op der Universitéit vu Sydney studéiert.
Fakultéiten
D'Universitéit huet 9 Fakultéiten an dräi Schoulen:
La loi, c'est la loi
La loi, c'est la loi  (it.: La legge è legge) ass e franséisch-italieenesche Film vum Christian-Jaque aus dem Joer 1957.
Ëm wat geet et am Film?
De franséischen Douanier (Fernandel) ass ëmmer hanner dem italieenesche Schmuggler (Totò)...
Half Moon Street
Half Moon Street ass e brittesch-US-amerikanesche Film vum Bob Swaim aus dem Joer 1986 nom Roman Doctor Slaughter vum Paul Theroux.
Ëm wat geet et am Film?
D'Lauren Slaughter schafft am Dag am englesch-arabeschen Institut an owes an engem Escort Service…
Froville
Froville ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Year of the Dragon (Film)
Year of the Dragon ass en US-amerikanesche Film vum Michael Cimino aus dem Joer 1985 no engem Roman vum Robert Daley.
Ëm wat geet et am Film?
De Captain Stanley White kämpft zu New York géint asiatesch Gangsterbanden….
Pascale de Boysson
D'Pascale de Boysson, gebuer als Marie Thérèse Antoinette Pascale de Boysson de 16. Abrëll 1922 am Schlass vu Châtillon an der Gemeng Chindrieux a gestuerwen den 9. August 2002 zu La Noue, war eng franséisch Schauspillerin.
Si huet a bedeitende Filmer wéi Le dialogue des Carmélites (1960) vum Philippe Agostini a Raymond Léopold Bruckberger, La vieille dame indigne (1965) vum René Allio, Perceval le Gallois (1978) vum Éric Rohmer an Tess (1979) vum Roman Polanski eng Roll iwwerholl.
Heckefräsch (Zäitschrëft)
Den Heckefräsch ass eng Zäitschrëft, déi de Veräin « Les Amis des Aquario- et terrariophiles du Grand-Duché de Luxembourg » (AAT), och bekannt ënner dem Numm « AAT – Garten- und Teichfreunde Luxemburgs », erausginn huet.
Si dréit deen Numm zënter der Nummer 50 (Juni 1996). Virdrun huet si « AAT-Info » geheescht. Déi éischt Nummer vum AAT-Info ass am Mäerz 1983 als einfacht Informatiounsblat vum Veräin erauskomm. Am Laf vun der Zäit ass doraus eng « richteg » Zäitschrëft entstanen, déi nieft Interna vum Veräin och Informatiounen an Artikelen zu den Theemen Naturschutz, Uleeën an Ënnerhalt vu Weieren, Déieren a Planzen an de Weieren, Amphibien a Reptilien, ëffentlech Parken, allgemeng botanesch oder zoologesch Notizen asw. publizéiert huet.
D'Nummeren 1 bis 107/108 (Dezember 2010) (Stand Juli 2015) sinn op der Homepage vum Initiator vun der Publikatioun, dem Henri Regenwetter, als PDF ze fannen. Déi Nummeren, déi feelen, sollen nach derbäikommen.
Déi lescht Nummer vum Heckefräsch, d'Nummer 117/118, ass am Joer 2015 erauskomm. D'Astelle vun der Publikatioun geet zeréck op eng Decisioun, déi de Kommitee vum Veräin a senger Sëtzung vum 12. November 2014 geholl huet. D'Ursaach war déi, datt de Veräin ëmmer manner Memberen hat, an deementspriechend manner aktiv Mataarbechter a manner Recetten, a seng Aktivitéiten a seng Depensë huet musse reduzéieren.
Mars-Scout-Programm
De Mars-Scout-Programm ass e Fuerschungsprogramm vun der NASA zanter 2005 an ass Deel vum Mars-Fuerschungsprogramm. Dozou gehéieren d'Mars-Scout-Missiounen déi manner käschtenintensiv Projete sinn (bis 500 Milliounen Dollar). Grad wéi beim Discovery-Programm sinn Ëmfank an Ausriichtung begrenzt. Déi mëttel Klass vu Mars-Missioune am Mars Exploration Program ass vergläichbar mam New-Frontiers-Programm. Käschtepunktmit tëscht 500 Mio. bis 750 Mio. Dollar. Dës weider ausgeluecht Missioune si generell Orbiter. De Mars Reconnaissance Orbiter ass déi éischt Missioun vun där Klass. Déi opwennegst a käschtenintensiivst Projeten (vu 750 Mio. Dollar bis zu e puer Milliarden Dollar) sinn d'Flaggschëff-Missiounen, wovun dat éischt de Mars Science Laboratory (MSL) ass.
Missiounen
D'Missioune vum Mars-Scout-Programm sollen duerch e Concours ausgewielt ginn. Verschidden international Wëssenschaftler solle matenee mat méiglechst innovative Virschléi konkurréieren. Sou ware fir déi éischt Mars-Scout-Missioun nieft der Phoenix-Sond, e Mars-Fliger, en Orbiter fir d'Sich no vulkanescher Aktivitéit an eng Missioun fir Prouwen ze huelen an der Endauswiel.
Mars Scout 1
Déi éischt Missioun vum Programm, Mars Scout 1, war d'Landesond Phoenix, déi de 4. August 2007 gestart an de 25. Mee 2008 (UTC) erfollegräich um Mars gelant war. De Käschtepunkt vun der Missioun, inklusiv d'Drorakéit louch bei ronn 420 Milliounen Dollar.
Mars Scout 2
Mars Scout 2 soll 2013 starten. Zwee Missiounskonzepter aus 26 virgeschloene goufen dofir am Januar 2007 erausgesicht, 2008 goufen doraus eng definitiv Missioun bestëmmt. D'Konzepter waren:
De 15. September 2008 gouf d'Missioun MAVEN vun der NASA zeréckbehalen.
Mars Scout 3
Fir 2018 ass déi drëtt Missioun vum Programm virgesinn. Als Concoursbeiträg ginn nieft konventionellen Orbiter a stationäre Lander, och Sonden déi fléien (Fliger, Ballonen), Penetratoren, oder Konzepter fir Eenheeten déi goen, sprangen oder klotere kënnen, erwaart.
Critérium du Dauphiné 2013
Déi '''65. Editioun vum Critérium du Dauphiné''' gouf vum 2. bis den 9. Juni 2013 gefuer. Et war déi 16. Course dat Joer um Kalenner vum UCI World Tour 2013.
D'Course gouf vum brittesche Coureur Christopher Froome gewonnen.
Tony Vaccaro
Hien ass virun allem fir seng ronn 8000 Fotoe bekannt, déi en tëscht 1944 an 1949, vum Debarquement als Zaldot bei der Operatioun Overlord an der Normandie bis zum Verwaltungsaarbechter an Däitschland, gemaach huet. Duerno war hien e bekannte Mouden- a Lifestyle-Fotograf fir verschidden US-amerikanesch Zäitschrëften.
Liewen
Den Tony Vaccaro ass 1943 an d'US-Arméi agezu ginn a gouf 1944 an Europa geschéckt, wou e bis zum Enn vum Zweete Weltkrich als Zaldot vun der 83rd Infantry Division matgekämpft huet. Hie war vun Oktober bis Dezember 1944 zu Lëtzebuerg stationéiert, huet bei der Ardenneschluecht matgemaach, an duerno bei der Eruewerung vun Däitschland bis zu deem senger Kapitulatioun. Wann ëmmer e konnt, huet hien niewelaanscht Fotoe gemaach, déi en zum Deel ënner prekäre Konditioune selwer entwéckelt huet. Eréischt géint Enn vum Krich gouf hien offiziell als Fotograf agestallt, an zwar fir eng Zeitung vun enger Divisioun vun der US-Arméi.
No senger Demobilisatioun, am September 1945, ass hie bis 1949 an Däitschland bliwwen, wou en an der US-Administratioun geschafft huet. Ausserdeem huet hie fir d'Weekend-Bäilag vun der Zeitung Stars and Stripes geschafft. Sou ass e fotografeschen Temoignage vun den éischte Jore vum Nokrichs-Däitschland entstanen.
Hie goung zeréck an d'USA an huet do ë. a. fir Life, Look a Flair geschafft. 1954 ass en op Roum wunne gaangen.
2002 gouf am Geschichtsmusée vun der Stad Lëtzebuerg zu sengem 80. Gebuertsdag d'Ausstellung Shots of war - Tony Vaccaro 1994-45 gewisen.
Den Tony Vaccaro gëtt am Andy Bausch sengem Documentaire Schockela, Knätschgummi a brong Puppelcher (2010) interviewt.
Duma
Eng Duma (Russesch: Ду́ма) ass am wäite Sënn eng representativ Assemblée a Russland: ënner dem Zar Nikolai II. war et eng Zort Regierungsrot, virdru war et e Conseil vu fréieren Herrscher (Boyar Duma), an am russesche Keeserräich gouf de Begrëff och fir de Gemengerot vu Stied gebraucht. Am moderne Sënn ass meeschtens d'Staatsduma gemengt, d. h. dat Ënnescht Haus vum Parlament.
Staatsduma
D'Staatsduma (Russ.: Государственная дума, Gosudarstwennaya Duma, dacks: Госдума, Gosduma ofgekierzt) ass déi Ënnescht Chamber vun der Federaler Assemblée vu Russland (deemno dem Parlament). Iewescht Chamber ass de Federatiounsconseil vu Russland. Der russescher Verfassung vun 1993 no gëtt et 450 Deputéiert an der Staatsduma (Artikel 95), déi op 4 Joer gewielt ginn (Artikel 96). 2008 gouf hiert Mandat ëm ee Joer op 5 Joer verlängert. Bei de Wale vun 1993, 1995, 1999 an 2003 gouf d'Hallschent vun den Deputéiert nom System vun der proportioneller Representatioun gewielt, déi aner Hallschent duerch e Majorzsystem an Distrikter, wou et een Deputéierte gëtt. Zanter 2007 ginn all 450 Deputéiert nom Proporzsystem gewielt. Fir an d'Duma gewielt ze ginn, muss ee russesche Staatsbierger sinn an op d'mannst 21 Joer hunn (Artikel 97).
Bob Swaim
De Bob Swaim, gebuer als Robert Frank Swaim Jr. den 2. November 1943 zu Evanston, Illinois, ass en US-amerikanesche Filmregisseur an Dréibuchauteur.
Crowdfunding
Déi Persoun, déi d'Sue gëtt, kann (et ass net ëmmer de Fall) als Géigeleeschtung e bestëmmte Service oder e Kado ugebuede kréien. Dem Sänger Grégoire säin Album Toi + moi huet 2008/2009 zu de meeschtverkaafte Placken a Frankräich gezielt. Déi Leit, déi an d'Produktioun vu sengem Album investéiert haten, kruten net nëmmen hir Suen zeréck mä hunn och nach e Benefice gemaach.
Buddha
Buddha (Sanskrit, m., बुद्ध, buddha, wiertlich „den Erwächten“) bezeechent am Buddhismus e Mënsch, dee Bodhi erfueren huet. Buddha bezeechent awer och den historesche Buddha, Siddhartha Gautama, deen duerch seng Léier de Grënner vun enger Weltrelioun gouf.
Crowdfunding
Mëttlerweil gëtt et Websäiten, déi sech op Crowdfunding spezialiséiert hunn, dorënner Kickstarter, People for Cinema (Film) oder My Major Company (Musek). Deelweis kënne sou Aktiounen immens erfollegräich sinn; fir e Kinosfilm vun der däitscher Fernseeserie Stromberg ze dréinen, hunn d'Produzente mat Crowdfunding an nëmmen enger Woch eng Millioun Euro gesammelt.
Davy Crockett (Kärwaff)
Davy Crockett och M28- an M29 Davy Crocket war en taktescht Geschëtz ouni Réckstouss vun den USA fir den Atomsprengkapp M-388 ofzeschéissen. Et gouf vun der US-Arméi wärend dem Kale Krich an den 1950er Joren entwéckelt an duerno stationéiert. Se war déi bis elo klengst gebaute Kärwaff fir de militäreschen Asaz.
Crowdfunding
Zu Lëtzebuerg huet ënner anerem d'Band Dirty Crows probéiert, mat Crowdfunding d'Produktioun vun hirem Album Got No Chance Against Rock 'n' Roll (2012) ze finanzéieren.
Davy Crockett (Kärwaff)
D'Waff gouf wärend der Operatioun Sunbeam an den Nukleartester Little Feller I a Little Feller II geprouft.
Crowdfunding
Op Franséisch gëtt Crowdfunding production communautaire oder production participative genannt, an am Däitsche gëtt heiansdo nach den Ausdrock Schwarmfinanzierung benotzt.
Davy Crockett (Kärwaff)
Den Numm verweist op den amerikaneschen Zaldot, Kongressdeputéierten a Krichsheld Davy Crockett (1786-1836).
Henri Rodesch
Den Henri Rodesch, gebuer den 8. Januar 1935 zu Bauschelt a gestuerwen de 24. November 2015 zu Nidderaanwen, war e lëtzebuergesche Schoulmeeschter, Museksprofesser a Politiker.
Den Henri Rodesch huet no dem Ofschloss vu sengem Studium an der Normalschoul nach zwee Joer laang Course fir Musekpedagogie zu Trossingen (D) suivéiert. Dono war hie vun 1956 bis 1961 a vun 1964 bis 1967 Schoulmeeschter zu Mënsbech. No weidere Studien op der “Musikhochschule” vu Köln ass hie Museksprofesser am Atheneum (1970-1999) an am ISERP ginn.
Den H. Rodesch war wärend 15 Jor als CSV-Vertrieder Member vum Schëtter Gemengerot: Conseiller (1982-1988), Schäffen (1988-1993), Buergermeeschter (2005-2008).
Hien ass och den Auteur vun enger Rei vu Publikatiounen, déi virun allem a Veräinsbroschüre publizéiert goufen.
Canton de Marseille-11
De Canton de Marseille-11 ass eng franséisch administrativ Andeelung am Arrondissement Marseille am Departement Bouches-du-Rhône an der Regioun Provence-Alpes-Côte d'Azur.
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Vision for Europe Präis
De Vision for Europe Präis, och nach Vision for Europe Award genannt, ass e Präis fir Verdéngschter ëm Europa.
E gouf tëscht 1995 an 2008 all Joer vun der Edmond Israel Fondatioun als Unerkennung fir aussergewéinlech Bedeelegung un der Moderniséierung vun Europa iwwerreecht. De Gewënner krut de Präis wärend enger Zeremonie am Gebai vun der Edmond Israel Foundation an der Stad Lëtzebuerg iwwerreecht. De Präis selwer gouf vum Lëtzebuerger Sculpteur Lucien Wercollier entworf. De Jacques Santer krut 1995 den éischte Vision for Europe Präis.
Zënter 2016 gëtt de Präis um europäesche Sommet zu Prag verginn. De Präis selwer gëtt vun der tschechescher Glasmanufaktur Preciosa produzéiert a vun der Kate Lopatko designt. De Präis geet elo u Leit déi sech ëm d'europäesch Integratioun verdéngt gemaach hunn.
EuroCity 90/91 Vauban
Bis 2007 ass en ënner dem Qualitéitslabel EuroCity gelaf.
Streckeverlaf
A Richtung Süden hat den Zuch d'Lafnummer 91 an war tëscht Bréissel an der Stad Lëtzebuerg am de Fuerplang vum InterCity J intégreiert.
A Richtung Norden hat den Zuch d'Lafnummer 90.
Material
Den Zuch huet aus enger Ramm Schwäizer EuroCity Voiturë mat enger belscher I6'er Voiture bestanen. Tëscht Bréissel a Lëtzebuerg gouf den Zuch mat zwou I10'er Voiturë verstäerkt.
D'Traktioun gouf tëscht Bréissel a Lëtzebuerg vun de belschen 20'er assuréiert. Um franséischen Deel vun der Streck ware 15000'er a 26000'er am Asaz. An der Schwäiz goufen Re 420'er an Re 460'er agesat.
Geschicht
Den EC Vauban war aus dem TEE Vauban entstanen, dee fréier Amsterdam mat Mailand verbonnen huet an ufanks der 80er Joren, aus finanzielle Grënn, opgi gouf. Wéi den EC Vauban geschaf ginn ass, waren d'NS net bereet sech ze bedeelegen, wat derzou gefouert huet datt de Vauban nëmmen nach bis op Bréissel gefuer ass.
Bis 2004 ass de Vauban tëscht Bréissel a Mailand gefuer; gouf dunn awer op Brig limitéiert well déi agesaten I11 Voiturë keng Zouloossung fir Italien haten. 2008 gouf en dunn op Chur ëmgeleet, well eng direkt Verbindung op Zürich gefrot war.
De Status als EuroCity war nëmmen nach um belschen Deelstéck am Gebrauch. A Frankräich an zu Lëtzebuerg war en als Express klasséiert, an der Schwäiz als InterRegio. Besonnesch d'Feele vun enger Restaurantsvoiture huet de Vauban säi Status kascht.
Ytres
Ytres ass eng franséisch Gemeng am Departement Pas-de-Calais an der Regioun Hauts-de-France.
Christian de Duve
De Christian René de Duve, gebuer den 2. Oktober 1917 zu Thames Ditton, Groussbritannien, a gestuerwen de 4. Mee 2013, war e belsche Biocheemiker an Nobelpräisdréier.
Liewen a Wierk
Dem de Duve seng Eltere ware wärend dem Éischte Weltkrich aus der Belsch an England geflücht a sinn 1920 mat him op Antwerpen hannescht gaangen. 1941 huet hie säi Medezinstudium zu Léiwen mat engem Doktertitel ofgeschloss.
No Studienopenthalter zu Stockholm an zu Washington gouf den de Duve 1951 Professer zu Léiwen. Hien huet zwéin nei Zellbestanddeeler entdeckt: Dat eent sinn d'Lysosomen, d. h. Bleesercher, an deenen déi hydrolytesch Enzymer sinn, déi defekt oder iwwerflësseg Zellorganellen, oder Stoffer, déi vu baussent der Zell a Gastriolen opgeholl goufen, ofbauen. Dat anert sinn d'Peroxisomer, déi och eng Entgëftungsfunktioun hunn.
1960 huet hie fir seng Aarbechten an der Biochimie de Francqui-Preis, e renomméierte belsche Wëssenschaftspräis, krut.
1962 gouf e Professer um Rockefeller-Institut zu New York, wou och den Albert Claude an de George Emil Palade geschafft a gefuerscht hunn. 1973 gouf e Member vun der Leopoldina.
1974 krut en, zesumme mam Claude a mam Palade, den Nobelpräis fir Physiologie oder Medezin fir seng Recherchen zu der Struktur a Funktioun vun der Zell. Dat selwecht Joer huet hien d'Internationaalt Institut fir Zell- a Molekularpathologie (ICP) zu Bréissel gegrënnt, wou hie bis zu sengem Doud mat an der Direktioun war. 1989 huet en d'E. B. Wilson Medal an 1967 de Canada Gairdner International Award kritt.
Am Mee 2013 huet hie vun der Stierfhëllef Gebrauch gemaach.
Bicheplanzen
D'Bicheplanze (Fagaceae) sinn eng grouss Famill vun ongeféier 1.000 Aarten déi an der Welt vertrueden ass, ausser an den Tropen.
Bal all d'Aarte si Beem, nëmmen e puer sinn Traisch a vill dervu sinn ëmmergréng Planzen. Hir Blieder si wiesselstänneg an hu Stiller. D'männlech Bléie sinn e schlanke Miissercher oder Éigen, déi weiblech stinn eenzel oder zu drëtt oder op kuerzen Éigen oder op der Basis vum de männleche Miissercher. D'Friichte sinn Nëss, mat engem ganzen oder och nëmmen deelweise Kielechmantel oder Kielechbecher ronderëm.
Et gi véier Gattungen ënnerscheet:
Loromontzey
Loromontzey ass eng franséisch Uertschaft a Gemeng am Departement Meurthe-et-Moselle an der Regioun Grand Est.
Confédération luxembourgeoise du commerce
D'Confédération luxembourgeoise du commerce, kuerz clc, ass eng Patronatsorganisatioun déi d'Privatentreprisen aus de Secteuren Handel, Transport an Dénschtleeschtungen ënnerstëtzt.
D'Confédération luxembourgeoise du commerce ass hirersäits Member am Daachverband Union des entreprises luxembourgeoises (UEL).
George Michael
Den George Michael, gebuer de 25. Juni 1963 zu Finchley (London) als Georgios Kyriakos Panagiotou, gr.: Γεώργιος Κυριάκος Παναγιώτου, a gestuerwen de 25. Dezember 2016 zu Goring-on-Thames, am Oxfordshire, war e brittesche Sänger, Komponist, Songwriter a Museksproduzent.
Hien huet 1981 mam Andrew Ridgeley den Duo Wham! gegrënnt (deem seng bekanntst Hitten Wake Me Up Before You Go-Go an Next Christmas waren), an 1987 säin éischte Soloalbum mam Titel Faith erausbruecht, deen deen Album mam gréisste Succès vu senger Carrière gouf.
Hien ass de Komponist vun de Stécker Careless Whisper, Wake Me Up Before You Go-Go a Last Christmas (allen dräi 1984 erauskomm). Zäitliewens goufen iwwer 100 Millioune vu sengen Toundréier verkaf.
Den George Michael huet zwéi Grammy Awards gewonnen.
Piosch
Eng Piosch ass en Handwierksgeschier mat enger Spëtz op där enger an engem flaache Blat op där anerer Säit, an déi an engem rechte Wénkel e stabille Still agesat ass.
Canton de Marseille-12
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Scheier (Homonymie)
Scheier ass:
Fuererflucht
Originaltext aus dem Code de la route vum 18. September 2007
Tout usager de la voie publique qui, sachant qu'il a causé ou occasionné un accident, aura pris la fuite pour échapper aux constatations utiles, sera puni, même si l'accident n'est pas imputable à sa faute, d'un emprisonnement de huit jours à trois ans et d'une amende de 500 à 10.000 euros ou d'une de ces peines seulement.
Pietro Francisci
De Pietro Francisci, gebuer als Piero Francisci den 9. September 1906 zu Roum an och do gestuerwen am Joer 1977, war en italieenesche Filmregisseur an Dréibuchauteur.
Naruhito
A Japan gëtt de Keeser aus Respekt net mat sengem Numm genannt. Hie gëtt als Tennō Heika (天皇陛下, "Seng Majestéit, den himmlesche Souverain") oder Kinjō Heika (今上陛下, "Seng aktuell Majestéit") oder einfach Tennō genannt.
François Erpelding (Eisebunner)
De François Erpelding, gebuer den 22. Oktober 1879 zu Holzem a gestuerwen den 2. Februar 1961 an der Stad Lëtzebuerg, war e lëtzebuergeschen Eisebunner a Politiker (Aarbechterpartei).
Hie gouf bei de Chamberwale vum 26. Oktober 1919 als Deputéierten am Walbezierk Norden an d'Chamber gewielt a bei de partielle Chamberwale vum 28. Mee 1922 zeréckgewielt. Bei de Chamberwale vum 1. Mäerz 1925 gouf hien als éischtgewielten aus dem Walbezierk Norden erëmgewielt. Bei de Partielle Chamberwale vum 7. Juni 1931 gouf hien als Deputéierten am Walbezierk Norden an d'Chamber rëmgewielt, genee sou wéi bei de Partielle Chamberwale vum 6. Juni 1937.
Avant l'aube
Avant l'aube ass e franséisch-lëtzebuergesche Film aus dem Joer 2011 mam Jean-Pierre Bacri, deen deelweis zu Lëtzebuerg gedréint gouf.
Um Spaweck
Site officiel
Henri Serre
Den Henri Serre, gebuer de 26. Februar 1931 zu Sète, ass e franséische Schauspiller.
De Serre huet a Filmer vu bekannte Regisseure wéi Alain Cavalier, Carlo Lizzani, Louis Malle, Costa-Gavras a Manoel de Oliveira matgespillt. Hien ass awer besonnesch bekannt wéinst senger Roll vum Jim am Film Jules et Jim (1962) vum François Truffaut.
King Solomon's Mines (Film 1950)
King Solomon's Mines ass en US-amerikanesche Film vum Compton Bennett an Andrew Marton aus dem Joer 1950 no engem Roman vum H. Rider Haggard.
Ëm wat geet et am Film?
Der Elizabeth Curtiz hire Mann, op der Sich nom Schaz vum Kinnek Salomon, gëtt zanter engem Joer an Afrika vermësst. Mat Hëllef vum Allan Quatermain mécht si sech op d'Sich no hirem Mann
Airon-Notre-Dame
Airon-Notre-Dame ass eng franséisch Gemeng am Departement Pas-de-Calais an der Regioun Hauts-de-France.
Nguyễn Tấn Dũng
Den Nguyễn Tấn Dũng, gebuer de 17. November 1949 zu Cà Mau, war vun 2006 bis de 7. Abrëll 2016, Premierminister von Vietnam. Ministerpresident vu Vietnam.
Mat 12 Joer huet hie sech fräiwëlleg bei d'Vietcong gemellt. Hien huet a Rạch Giá an am Süde vum Land als Sanitéiter gedéngt. Hie gouf véiermol am Laf vum Vietnakrich verwonnt. Den Nguyễn Tấn Dũng huet Droit studéiert a gouf 1967 Member vun der Kommunistischer Partei vu Vietnam.
De 27. Juni 2006, nodeem e vu sengem Virgänger Phan Văn Khải dozou nominéiert gouf, vun der Nationalversammlung zum Minsterpresident ernannt. Hie gouf 2011 am Amt confirméiert.
Polarrank-Galaxis
Eng Polarrank-Galaxis ass e rare Galaxientyp, deen duerch d'Verschmëlzung vun zwou Galaxien entsteet.
Coupe de France am Vëlossport 2015
Déi 24. Editioun vun der Coupe de France am Vëlossport huet den 1. Februar 2015 mam Grand Prix d'ouverture La Marseillaise ugefaangen a goung de 4. Oktober mam Tour de Vendée op en Enn. Dat Joer koumen d'Roue tourangelle an de Grand Prix de Fourmies an de Kalenner vun der Coupe de France. Si hunn de Grand Prix de la Somme a Châteauroux Classic de l'Indre ersat.
Individuell
D'Klassement gëtt duerch d'Additioun vun de Punkten opgestallt. D'Coureuren ënner 25 Joer fuere fir d'Klassement vum beschte Jonken.
Ekippeklassement
D'Ekippeklassement fir all Ekipp gëtt duerch d'Additioun vun de Plaze vun den dräi beschte Coureuren an der Ekipp zesummegerechent. D'Ekipp mat dem niddregsten Total kritt dann 12 Punkten, déi zweet kritt der néng, déi drëtt aacht an da sou weider bis déi néngt déi nach zwéi Punkte kritt. Nëmmen déi franséisch Ekippe komme fir d'Ekippeklassement a Fro.
Polarrank-Galaxis
Gruppéierung
Polarrank-Galaxien ziele wéi Gezäitenaarm-Galaxien, aner interaktiv Galaxien an Zwergalaxien, wéinst hirer Aart, zu de besonnesche Forme vu Galaxien. Si bestinn aus engem zentrale längelzegen Objet an engem Rank oder enger Scheif vu Stären dee vertikal zu deem Objet steet, also‚ iwwer de Pol der Scheif vum zentralen Objet. Déi zentral Objete si meeschtens lënsefërmeg vum Typ S0 an der Hubble-Sequenz, awer och elliptesch oder Spiralgalaxien kommen als Zentralobjete vir. Och d'Rotatiounsachse vum zentralen Objet a Rank stinn bal vertikal openee. Anescht geformt Galaxienaarte mat Rankstrukture si Rankgalaxien a munch Balkespiralgalaxien, am Eenzelfall kann d'Ënnerscheede munchmol schwiereg sinn.
Bis haut goufe ronn 100 Polarrank-Galaxien entdeckt. Et gëtt Ënnertyppe mat engem groussen éischter kugelfërmegen zentralen Objet. Si gi Saturn-Typ genannt. Eng géigesätzlech Variant gëtt Floppy-Typ oder Sombrero-Typ genannt (kuckt d'Bild NGC 4650). Bei där Variant ass de Rank verhältnesméisseg méi grouss a schwéier.
Haut huet ee Asiichte, datt och eis Mëllechstrooss e klenge Rank vu Gaswolleken huet dee vertikal zu hirem Plang orientéiert ass. Allerdéngs ass d'Mass vun deem Rank niddreg a geet net duer fir eng Bestëmmung als Polarrank-Galaxis.
Genesis
Bei der Entwécklung vun enger Galaxis aus Gas an engem eenzege Kollapsvirgank géif sech eng Gasscheif mat enger Preferenz fir eng Dréirichtung erausbilden, Gaswolleke mat engem anere Ëmlafssënn déi vum Kollaps betraff wieren, géife sech duerch Zesummestéiss dem allgemengen Dréisënn upassen.
Polarrank-Galaxië ginn dofir als Resultat vun enger nodréiglecher Fusioun vun zwou Galaxien ugesinn. An der haiteger Kosmologie gëtt ugeholl, datt Galaxien 'hierarchesch' aus méi klengen Eenheeten entstinn an ëmmer nees fusionéieren. Jee no Eegenschafte vun de béide verschmolzene Galaxien an hirer relativer Bunn kënne sech dobäi Endprodukter mat verschiddenen Eegenschafte bilden, ënner gënstege Bedéngunge ka sech awer bei enger Verschmëlzung de Gas vun enger klenger Galaxis amplaz ganz vun der méi grousser absobéiert ze ginn sech an eng stabil Bunn vertikal zu der Scheif vun der Zentralgalaxis setzen a sou eng Polarrank-Galaxis bilden.
NGC 4650A
Eng vun deenen am beschten ënnersichte Polarrank-Galaxien ass NGC 4650A op enger Distanz vun 150 Millioune Liichtjoer. Dës Galaxis gëtt dacks als Prototyp vun der Klass ugesinn. Am zentralen Deel sinn eeler gielzeg Stären, bal vertikal dozou rotéiert e wiesentlech gréissere Rank (eigentlech éischter eng breet Scheif wéi en dënne Rank) mat jonke bloe Stären.
Hoag's Objet
Hauptartikel: Hoag's Objet Den Hoag's Objet läit am Stärebild Serpens a gouf 1950 vum Astronom Art Hoag entdeckt. Si huet e stabilen a gutt ausgepräegte Rank mat ville gliddege Stären. De Radius vum Rank ass ronn 120.000 Liichtjoer grouss. Den Zentrum huet vill eeler Stären an huet eng Kugelform.
No der Entdeckung vun dëser onbekannter Galaxienaart hunn d'Entdecker ugeholl, si hätten et mat enger optescher Täuschung, duerch eng Gravitatiounslëns te dinn. Well fir den zentralen Objet an de Rank spéider déi selwecht Routverrécklung gemooss gouf, koum dës Erklärung net méi a Fro. Ausserdeem hu sech bal duerch besser Teleskope d'Ballungen am Rank gewisen, déi net duerch eng Gravitatiounslëns entstoe konnt.
Bis haut ass nach net eendeiteg gekläert, ob den Hoag's Objet eng aus enger ongewéinlecher Richtung gekuckt Polarrank-Galaxis ass. Fréier Theorien hunn och eng Entwécklung aus enger instabiler Balkespiralgalaxis virgeschloen. D'Kugelform vum Zentrum schwätzt allerdéngs dogéint, well Balkespirale flaach Zentren hunn. Well et sech ëm e stabilen Objet handelt, gëtt och en Zesummestouss tëscht zwou Galaxien ugeholl. Well dee méiglecherweis scho virun zwou oder dräi Milliarde Joer war, ass en nëmmen nach schwéier nozeweisen.
Polarrank-Galaxien an Donkel Matière
Eent vun den éischten Unzeeche fir d'Existenz vun Donkler Matière waren d'Rotatiounsbéi vu Spiralgalaxien. Déi héich Ëmlafvitesse bei grousser Distanz vum Kär sinn eleng duerch déi visuell Matière net z'erklären. Aus de Rotatiounsbéi an der Galaxiëscheif kann een awer net ofliesen, wéi den Halo vun donkler Matière vertikal zum Plang vun der Galaxis verdeelt ass. Polarrank-Galaxien erméiglechen am Prinzip eng Miessung vun där Verdeelung, well d'Matière vum Rank déi vertikal ëm d'Galaxis leeft, déi noutwenneg ‚Testdeelercher‘ zur Disposition stellt. An der Praxis ass awer d'Analys vun dëse Miessunge schwiereg, soudatt nach kee kloert Bild entstanen ass wéi ronn, ofgeplatt oder auerneegezunn den donklen Halo ass.
Lando Buzzanca
De Lando Buzzanca, gebuer als Gerlando Buzzanca de 24. August 1935 zu Palermo a gestuerwen den 18. Dezember 2022 zu Roum, war en italieenesche Schauspiller.
Hie huet an iwwer 110 Kinos- an Televisiounsfilmer matgespillt a war a Filmer vu bekannte Regisseure wéi Antonio Pietrangeli, Dino Risi, Pietro Germi, Gérard Oury, Alberto Lattuada a Vittorio De Sica ze gesinn.
Canton d'Aix-les-Bains-1
De Canton d'Aix-les-Bains-1 ass eng franséisch administrativ Andeelung am Arrondissement Chambéry, am Departement Savoie an der Regioun Auvergne-Rhône-Alpes.
Léon Pesch
De Léon Pesch, gebuer... a gestuerwen..., war e lëtzebuergesche Schwëmmer an Olympionik.
Hien huet Lëtzebuerg op den Olympesche Summerspiller 1920 zu Antwerpen vertrueden.
Lorey
Lorey ass eng franséisch Uertschaft a Gemeng am Departement Meurthe-et-Moselle an der Regioun Grand Est am Dall vun der Musel.
Canton de Martigues
De Canton de Martigues ass eng franséisch administrativ Andeelung am Arrondissement Marseille am Departement Bouches-du-Rhône an der Regioun Provence-Alpes-Côte d'Azur.
De Kanton gouf mam Dekret vum 27. Februar 2014 am Kader vum Gesetz vum 17. Mee 2013, iwwer d'Reorganisatioun vun de Kantonen, gegrënnt.
Art Spiegelman
Den Art Spiegelman, gebuer de 15. Februar 1948 zu Stockholm, ass en US-amerikanesche Cartoonist a Comicauteur.
Marie-France Pisier
D'Marie-France Pisier gebuer den 10. Mee 1944 zu Đà Lạt, deemools Franséisch Indochina, a gestuerwen de 24. Abrëll 2011 zu Saint-Cyr-sur-Mer, war eng franséisch Schauspillerin, Dréibuchautorin a Filmregisseurin.
Balatum
Balatum war de Markennumm vun engem Buedembelag, deen zu Baisieux am franséischen Departement Nord fabrizéiert gouf.
De Balatum war geduecht, fir dem Linoleum, deen 1860 vun engem englesche Cheemiker entwéckelt gouf, Konkurrenz ze maachen.
Geschichtleches
Den 12. Oktober 1923 hunn ee Fransous an zwéi Belsch d'Firma "Manufacture du Nord Balatum" gegrënnt. 1925 gouf se "Société de Papeterie Balatum" genannt a se war op Tapéiten an e Buedembelag, dee se "Balatum" genannt hunn, spezialiséiert. Déi Zäit war d'Fabréck an zwee Gebaier vu jee 60 op 80 Meter. Geschwë koum d'Produktioun vu Pakpabeier a vu Filz mat dobäi.
De Balatum
D'Basis war Filz, dee fiicht produzéiert gouf, an a waarmem Zoustand mat gliddegem Bitumen gedränkt gouf. De Muster vum Belag war Faarf, déi vun opgekachte Läinueleg gemaach gouf.
De Balatum ass méi dënn wéi de Lino an ass och méi empfindlech, mä en ass och méi bëlleg.
Year of the Dragon
Year of the Dragon ass:
William Demarest
De William Demarest, gebuer de 27. Februar 1892 zu St. Paul a gestuerwen den 28. Dezember 1983 zu Palm Springs a Kalifornien, war en US-amerikanesche Schauspiller.
Suzanne Pleshette
Bekannt a bedeitend Filmer, an deene si matgespillt huet, sinn: The Birds (1963) vum Alfred Hitchcock, A Distant Trumpet (1964) vum Raoul Walsh an Nevada Smith (1966) vum Henry Hathaway.
NGC 858
Den NGC 858 ass eng Spiralgalaxis vum Hubble-Typ SB(rs)c? am Stärebild Cetus. D'Galaxis ass ronn 575 Millioune Liichtjoer vun eisem Sonnesystem ewech an huet en Duerchmiesser vun ongeféier 210.000 Liichtjoer.
William Demarest
Hie war an iwwer 160 Kinos- an TV-Filmer ze gesinn an huet a Filmer vu bedeitende Regisseure wéi Howard Hawks, Michael Curtiz, Frank Capra, Preston Sturges, John Ford an Douglas Sirk matgespillt.
Bierger-Center vun der Stad Lëtzebuerg
Op enger an der selwechter Plaz kann ee sech z. B. op enger Adress an der Stad umellen oder ofmellen, d'Kanner fir an d'Schoul aschreiwen, sech an d'Wielerlëscht androe loossen, Park-Vignetten ufroen, säin Hond umellen, asw. Et kann een hei och verschidde Certificaten, Gebuerts- an Doudeschäiner ufroen.
NGC 858
Et gëtt diskutéiert, ob den NGC 858 mat der Galaxis 2MASXJ02123376-2228092, och als "NGC 858-2" bezeechent, a gravitativer Bezéiung steet. Ob d'Galaxien awer wierklech eng physesch Koppel oder nëmmen eng optesch Koppel sinn, ass onbekannt.
Den Objet gouf am Joer 1886 vum Francis Preserved Leavenworth entdeckt.
Bierger-Center vun der Stad Lëtzebuerg
Geschicht
De Bierger-Center ass 2001 entstanen a war bis 2011 am Centre Émile-Hamilius ënnerbruecht. Provisoresch gouf en dunn op d'Nummer 26a vum Boulevard Royal verluecht, ier en duerno op déi aktuell Plaz, an de „Centre Guillaume-II“ um Knuedler verluecht gouf, wou en den 30. Juni 2014 ageweit gouf.
Bélier
D'Bélier war eng franséisch Héichtefuerschungsrakéit a war den Ausgangspunkt fir eng ganz Rei vu Feststoffrakéiten, déi aus der Bélier, der Centaure, der Dragon, der Dauphin an der Éridan bestoung.
D'Bélier gouf an dräi Versiounen tëscht 1961 an 1970 vun Hammaguir, Salto di Quirra, Ile du Levant an Kourou gestart. Si gouf och als Uewerstuf vun anere franséischen Héichtefuerschungsrakéite benotzt.
D'Bélier war eestufeg. D'Jericho-Dreifwierk huet 20 kN Startschub geleescht an huet 230 kg Dreifstoff an 23 Sekonne verbrannt. No 175 Sekonne gouf eng Héicht vun 135 km erreecht.
Solar Maximum Mission
D'Solar Maximum Mission (SMM), oder SolarMax genannt, war eng Satelittemissioun vun der NASA fir d'Observatioun vun eiser Sonn, besonnesch awer vu Sonneneruptiounen. De Sattelit gouf vun der Firma Fairchild gebaut an de 14. Februar 1980 um 15:57 Auer UTC mat enger Delta-Rakéit gestart. D'Solar-Maximum-Missioun war den 2. Dezember 1989 eriwwer, wéi de Satellit an d'Äerdatmosphär agetratt ass an do vergloust ass.
Instrumenter
De Satellit hat follgend Instrumenter u Bord: